Diari Oficial de la Generalitat Valenciana


Sumari del DOGV 7126, del 07-10-2013 (2013/9489)

RESOLUCIÓ de 19 de setembre de 2013, del director general de Justícia, per la qual es resol inscriure la modificació dels Estatuts del Coŀlegi Oficial d'Aparelladors, Arquitectes Tècnics i Enginyers d'Edificació de València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7126

Data del DOGV
:   07-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9489


Data del document
:   19-09-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 19 de setembre de 2013, del director general de Justícia, per la qual es resol inscriure la modificació dels Estatuts del Coŀlegi Oficial d'Aparelladors, Arquitectes Tècnics i Enginyers d'Edificació de València. [2013/9489]  
Vist l'expedient de modificació estatutària instruït a instàncies del Colegi Oficial d'Aparelladors, Arquitectes i Enginyers d'Edificació de València, inscrit amb el número 97 de la secció primera del Registre de Colegis Professionals i de Consells Valencians de Colegis Professionals de la Comunitat Valenciana, en el qual se solicita la inscripció de la modificació dels seus estatuts en el citat registre, atenent als següents   
  
  
Fets  
Primer. El president del Colegi Oficial Aparelladors, Arquitectes i Enginyers d'Edificació de València va presentar en data 17 de maig de 2013, una solicitud d'inscripció de modificació dels seus estatuts en el Registre de Colegis Professionals i de Consells Valencians de Colegis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Colegis Professionals de la Comunitat Valenciana.  
Segon. El Servici d'Entitats Jurídiques, adscrit a la Direcció General de Justícia de la Conselleria de Governació i Justícia, en data 7 de juny de 2013, va solicitar l'esmena del seu escrit inicial, per no reunir la seua petició inicial la totalitat dels requisits establits.  
  
Tercer. Després de les esmenes oportunes, en data 22 de juliol de 2013, el president del Colegi Oficial d'Aparelladors, Arquitectes i Enginyers d'Edificació de València va presentar un nou escrit d'esmena de la seua petició inicial, a què s'adjuntava el text final de la modificació dels estatuts del colegi, aprovats per l'assemblea general del colegi el 23 d'abril de 2013, segons un certificat del secretari del colegi, amb el vistiplau del president, de data 17 de juliol de 2013.  
  
Quart. El text final de la modificació dels estatuts, figura com a annex a esta resolució i es dóna ací per reproduït.  
  
Fonaments de dret  
Primer. Revisada la modificació dels Estatuts del Colegi Oficial d'Aparelladors, Arquitectes i Enginyers d'Edificació de València, estos contenen totes les determinacions exigides per l'article 10 de la Llei 6/1997, de 4 de desembre, de Consells i Colegis Professionals de la Comunitat Valenciana.  
Els estatuts han sigut aprovats amb els requisits i les formalitats previstos en el citat article i en els estatuts del colegi.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Governació i Justícia, competent perquè així ho disposa l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia.  
  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Colegis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Colegis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució.  
  
  
Primer  
Inscriure la modificació dels Estatuts del Colegi Oficial d'Aparelladors, Arquitectes i Enginyers d'Edificació de València en el Registre de Colegis Professionals i de Consells Valencians Professionals de la Comunitat Valenciana.  
  
Segon  
Publicar la present resolució en el Diari Oficial de la Comunitat Valenciana.  
  
Contra esta resolució, que esgota la via administrativa, s'hi podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 19 de setembre de 2013.- El director general de Justícia: Julián Ángel González Sánchez  
  
  
  
Estatuts del Colegi Oficial d'Aparelladors,   
Arquitectes Tècnics i Enginyers d'Edificació de València  
  
CAPÍTOL I  
Normes generals  
  
Article 1  
El Colegi Oficial d'Aparelladors, Arquitectes Tècnics i Enginyers d'Edificació de València és una corporació de dret públic, reconegut per la Constitució i emparat per l'ordenament jurídic, amb personalitat jurídica pròpia i plena capacitat per al compliment dels seus fins.  
  
  
Article 2  
L'àmbit territorial d'actuació és el que correspon a la província de València.  
  
Article 3  
El Colegi Oficial d'Aparelladors, Arquitectes Tècnics i Enginyers d'Edificació de València està integrat pels aparelladors, arquitectes tècnics i enginyers d'edificació i qualsevol altra titulació que habilite per a l'exercici de l'arquitectura tècnica, que siguen admesos en este per posseir els requisits exigits en la normativa aplicable. És obligatòria la colegiació per als qui exercisquen la professió lliurement o en entitats particulars, segons la legislació en vigor.   
  
  
Article 4  
El domicili del Colegi Oficial d'Aparelladors, Arquitectes Tècnics i Enginyers d'Edificació de València radica en la ciutat de València, al carrer Colón, número 42.   
En aquelles poblacions en què els interessos de la professió ho requerisquen es podran establir delegacions, amb el vot favorable previ de l'Assemblea General, a proposta de la Junta de Govern.  
En estes es duran a cap els tràmits administratius colegials d'acord amb les orientacions i directrius que determina la Junta de Govern.   
  
  
Article 5  
El Colegi Oficial d'Aparelladors, Arquitectes Tècnics i Enginyers d'Edificació de València es regix per les disposicions legals en vigor, tant bàsica de l'Estat, com per la Llei de Consells i Colegis Professionals de la Comunitat Valenciana, reglament de desplegament de l'esmentada llei, pels presents estatuts, i pels acords que puguen adoptar els seus òrgans representatius, en l'àmbit de les seues competències respectives.  
  
CAPÍTOL II  
Dels fins i funcions del colegi  
  
Article 6  
Són fins essencials del colegi, els següents:   
a) L'ordenació de l'exercici de la professió.   
b) La representació institucional exclusiva d'esta.   
c) La defensa dels interessos professionals dels colegiats.   
d) La protecció dels interessos dels consumidors i usuaris dels servicis dels seus colegiats.  
e) Vigilar l'exercici de la professió, facilitant el coneixement i compliment de qualsevol tipus de disposicions legals que afecten cada una i fent complir l'ètica professional, les normes deontològiques que els siguen específicament pròpies, així com vetlar per l'adequat nivell de qualitat de les prestacions professionals dels colegiats, promovent la formació i perfeccionament d'estos i defenent la bona qualitat en la construcció.  
f) La prestació de servicis per als seus colegiats.   
  
Article 7  
Per al compliment dels seus fins essencials, són funcions pròpies del colegi les següents:   
1. Ordenar, en l'àmbit de la seua competència, l'activitat professional dels colegiats; vetlar per l'ètica, deontologia i dignitat professional, així com pel respecte degut als drets dels contractants dels seus servicis, i exercir la potestat disciplinària en l'orde professional i colegial, exigint dels seus colegiats el compliment de les obligacions legals i estatutàries.   
2. El colegi disposarà d'una pàgina web, a través de la qual es podrà accedir a la finestreta única prevista en la Llei 17/2009, de 23 de novembre, sobre el lliure accés a les activitats de servicis i el seu exercici, on els professionals puguen realitzar tots els tràmits necessaris per a la colegiació, el seu exercici i la seua baixa colegial a través d'un únic punt, per via telemàtica.  
A través de la web colegial, els professionals podran: a) Obtindre tota la informació i formularis colegials necessaris per a l'accés a l'activitat professional i el seu exercici; b) Presentar tota la documentació i solicituds necessàries, incloent-hi la de la colegiació; c) Conéixer l'estat de tramitació dels expedients en què tinguen consideració d'interessats i rebre la corresponent notificació dels actes de tràmit preceptius i la resolució d'estos pel colegi.  
  
A través de la finestreta única i, per a la millor defensa dels drets dels consumidors i usuaris, s'oferirà la informació següent: a) L'accés al registre públic de colegiats, que estarà permanentment actualitzat i en el qual constaran el nom, cognoms, domicili professional, número d'orde de colegiació i colegi d'adscripció, titulació acadèmica i situació d'habilitació professional, igualment l'accés al Registre de Societats Professionals; b) Les vies de reclamació i els recursos que podran interposar-se en cas de conflicte entre el consumidor o usuari i el colegiat o el colegi; i c) Les associacions o organitzacions de consumidors i usuaris a qui els destinataris dels servicis professionals poden dirigir-se per a obtindre assistència.  
  
3. Organitzar els servicis d'assistència, formació i informació professional que siguen necessaris o aconsellables per a promoure el major nivell tècnic, cultural i ètic dels colegiats.  
4. Establir els servicis administratius i regular el règim de la gestió voluntària de cobrament dels honoraris que es meriten pels treballs professionals. Interpretar, a petició de part interessada, el criteri per a la fixació d'honoraris, que en tot supòsit seran lliures, a pactar entre les parts interessades.   
5. Facilitar als colegiats, quan així ho soliciten, servici d'assistència jurídica en accions litigioses, administratives i professionals derivades del seu treball professional, que es prestarà sota les condicions i en la forma que a este efecte determine el colegi.   
6. Vetlar pel compliment estricte de les normes professionals d'actuació; l'observança de les incompatibilitats legals; l'ètica professional i la prestació adequada dels servicis professionals dels seus colegiats als particulars; igualment de totes les obligacions que imposen les disposicions vigents que regulen les funcions i competències dels aparelladors, arquitectes tècnics i enginyers d'edificació, tot això dins de l'àmbit de la seua competència.   
7. Complir i fer complir als colegiats els estatuts i reglaments colegials, així com les normes i decisions adoptades pels òrgans colegials en matèria de la seua competència. Actuar en via arbitral, quan per a això fóra requerit, en els conflictes suscitats entre colegiats o entre colegiats i contractants dels seus servicis professionals, d'acord amb la Llei 60/2003, de 23 de desembre, d'Arbitratge.   
8. Intervindre, en el seu àmbit territorial i de competència, en la redacció i modificació de les normes reguladores de la professió.   
9. Disposar allò que pertoque perquè s'emeten els dictàmens i informes i s'evacuen les consultes de caràcter professional que siguen solicitades al colegi per autoritats, jutges i tribunals, així com qualsevol entitat pública o privada, particulars o colegiats i actuar per a la designació de pèrits.   
Facilitar als tribunals, d'acord amb les lleis, la relació de colegiats que per la seua preparació i experiència professional pogueren ser requerits per a intervindre com a pèrits en els assumptes judicials o proposar-los a instància de l'autoritat judicial.   
10. Nomenar els representants del colegi en les entitats, comissions, jurats i organitzacions públiques o privades per als quals fóra solicitada tal representació.   
11. Denunciar davant de l'administració i perseguir davant dels tribunals de justícia els casos d'intrusisme professional o de competència deslleial de què tinga coneixement, de conformitat amb la legislació vigent.   
12. Registrar les comunicacions d'encàrrecs professionals rebuts pels colegiats i visar, si és el cas, la documentació en els supòsits en què siga obligatori tal visat segons la llei, o quan les parts ho soliciten lliurement. El visat no comprendrà els honoraris ni les altres condicions contractuals, la determinació de les quals es deixa al lliure acord de les parts. La comunicació es documentarà per mitjà de la nota-encàrrec i pressupost requerida per la llei.   
13. Imposar sancions i correccions disciplinàries als colegiats quan això pertocara, per mitjà del procediment regulat en estos estatuts.   
  
14. Aprovar els seus pressupostos, i regular i fixar les quotes i aportacions econòmiques dels colegiats que siguen necessàries per a l'adequat funcionament i sosteniment de l'estructura del colegi, recaptant i administrant els seus fons, segons un pressupost anual d'ingressos i gastos. Amb este fi el colegi podrà compensar les quantitats pendents de pagament pels colegiats amb els ingressos que perceben estos a través del colegi.   
15. Adaptar i aprovar els seus estatuts i la resta de disposicions o reglaments que els despleguen.   
16. Organitzar cursos de formació i perfeccionament per als seus colegiats, així com organitzar activitats i servicis comuns de caràcter professional, cultural assistencial, de previsió i anàlegs sempre que siguen d'interés per als colegiats sense perjuí de les competències que puguen derivar-se de la normativa estatal, podent establir convenis i colaboracions amb altres colegis professionals i entitats legalment constituïdes.   
17. Promoure i crear servicis o participar amb entitats i institucions amb la finalitat de difondre socialment els coneixements de la professió i la millora de l'edificació en general.   
18. Colaborar amb les universitats en l'elaboració dels plans d'estudis, participar en els patronats universitaris, en l'organització dels centres docents de la seua demarcació, i preparar la informació necessària per a facilitar l'accés a la vida professional dels nous colegiats.   
  
19. Totes les altres funcions i/o activitats que siguen beneficioses directament o indirectament per als interessos professionals i la protecció dels interessos dels consumidors i usuaris dels servicis dels seus colegiats i que s'encaminen al compliment dels objectius colegials, dins del marc de la legislació vigent i crear respecte d'això, les societats que s'estimen convenients o bé la participació en aquelles que ja estiguen creades quan fóra necessari.   
CAPÍTOL III  
Incorporació, permanència i baixa colegial  
  
Article 8  
Els qui posseïsquen el títol d'aparellador, arquitecte tècnic i enginyer d'edificació o una altra titulació que els habilite legalment per a l'exercici professional tindran dret a ser admesos en el colegi en els termes establits en este estatut.   
A la primera solicitud d'ingrés en el colegi haurà d'acompanyar-se el títol que l'habilite legalment per a l'exercici professional, o a falta d'això, testimoni notarial d'este, o certificació d'estudis i resguard d'haver efectuat el pagament dels drets d'expedició, sense perjuí de l'obligació de presentar-lo posteriorment al colegi quan es trobe en el seu poder. S'adjuntarà igualment rebut acreditatiu d'haver ingressat en la caixa del colegi l'import dels drets d'incorporació, així com una declaració de no estar inhabilitat per a l'exercici professional.   
  
De la documentació presentada, el colegi expedirà el resguard corresponent, fins que es comunique al solicitant l'acord d'admissió de la Junta de Govern, que haurà d'adoptar-se dins del termini de 20 dies naturals següents a la formalització de la solicitud d'incorporació. El transcurs d'este termini sense resolució expressa produirà els efectes d'alta en el colegi. La quota de colegiació s'acomodarà als costos associats de la tramitació de l'expedient.   
Quan el solicitant haguera figurat ja inscrit en un altre colegi, hi haurà prou amb una certificació lliurada per este fent constar si causa baixa com a resident en aquell.   
Els colegiats que exercisquen pel seu compte hauran d'estar donats d'alta en la mutualitat de previsió social de la professió o en el Règim Especial d'Autònoms de la Seguretat Social, segons pertoque, tenint en compte la legislació vigent en cada moment.   
  
Article 9   
La solicitud d'admissió només podrà ser denegada, amb les garanties prèvies necessàries, en els supòsits següents:   
a) Quan no s'aporten els documents requerits o oferisquen dubtes racionals sobre la seua autenticitat i suficiència; en este cas, la Junta de Govern obrirà l'expedient oportú.   
b) Quan el solicitant haja sigut condemnat per sentència ferma que l'inhabilite per a l'exercici de la professió.   
c) Com a conseqüència de la sanció imposada en ocasió d'expedient disciplinari durant el temps que dure esta.   
  
Article 10   
Contra la negativa d'admissió l'interessat podrà interposar recurs ordinari davant del consell general o consell autonòmic si és el cas en el termini d'un mes a partir de la data de la seua notificació.   
Els interessats als qui es denegue la seua admissió en el colegi, podran tornar a solicitar la seua incorporació a este, una vegada que cessen les causes que van motivar-ne la denegació.   
  
Article 11   
La condició de colegiat es perd:   
a) Per renúncia o baixa voluntària, solicitada per escrit, per l'interessat, que podrà tramitar-se per via telemàtica.   
b) Per expulsió del colegi, acordada segons el que disposen estos estatuts.   
c) Per deixar impagades les quotes ordinàries durant més de sis mesos, les quotes complementàries per intervenció professional o les quotes extraordinàries, amb incoació prèvia pel colegi del corresponent expedient i adopció de la fermesa del pertinent acord.   
d) Per defunció.   
  
CAPÍTOL IV  
Drets i deures dels colegiats  
  
Article 12  
Són drets dels colegiats els següents:  
a) Participar com a electors i elegibles en les eleccions que es convoquen; participar activament en la vida colegial, ser informats o intervindre amb veu i vot en les assemblees generals.   
b) Rebre assistència i assessorament per part del colegi d'acord amb els mitjans que es disposen en les condicions que es fixen reglamentàriament, en totes aquelles qüestions que se susciten relacionades amb l'exercici professional, igualment rebre el corresponent reciclatge professional.   
c) Utilitzar els servicis i mitjans del colegi en la forma que reglamentàriament s'establisca.   
d) Presentar per a registre i si és el cas el visat de documents relacionats amb l'exercici professional.   
e) Formar part de les comissions o grups de treball que s'establisquen i rebre la informació sobre l'activitat corporativa i l'interés professional.   
f) Promoure actuacions dels òrgans de govern per mitjà d'escrits d'alegacions, peticions, queixes, igualment el dret a destituir els membres dels dits òrgans per mitjà de l'exercici del vot de censura.   
  
g) La colegiació faculta per a exercir la professió en qualsevol altra demarcació colegial, sense comunicació prèvia ni cap habilitació, ni el pagament de contraprestacions econòmiques diferents d'aquelles que exigisquen habitualment als seus colegiats per la prestació dels servicis de què siguen beneficiaris i que no es troben coberts per la quota colegial.  
  
Article 13  
Són deures dels colegiats els següents:   
a) Exercir la professió èticament, respectant les normes establides en estos estatuts i les que es dicten en matèria de deontologia professional.   
b) Complir les normes corporatives i els acords adoptats pels òrgans de govern del colegi.   
c) Contribuir a les necessitats del colegi, abonant puntualment les quotes ordinàries, extraordinàries, les aportacions econòmiques i els gastos originats pel registre i si és el cas, visats colegials, dins dels terminis que es fixen.   
d) Participar activament en la vida colegial assistint a les assemblees generals i a les comissions o grups de treball que es constituïsquen.   
  
e) No fer ús d'aquella publicitat encaminada a l'obtenció de clients que siga contrària a la deontologia professional i que signifique competència deslleial al no ajustar-se a les normes d'ordenació establides pel colegi.   
f) Sotmetre a visat les intervencions professionals, segons la normativa vigent en cada moment.   
g) Informar al colegi, per escrit, dels casos d'intrusisme professional que conega.  
h) Prestar els seus servicis professionals amb el nivell adequat de qualitat.  
i) Els colegiats, proporcionaran als seus clients les dades necessàries que permeten posar-se ràpidament en contacte amb estes i si és el cas, per via electrònica, el contingut dels servicis a prestar, el seu preu i la forma de pagament, amb el número d'identificació fiscal, al tractar-se d'una activitat subjecta a l'IVA.  
  
CAPÍTOL V  
De l'exercici professional  
  
Article 14  
Els qui detenten la titulació requerida i reunisquen les condicions establides estatutàriament, tindran dret a incorporar-se al Colegi Oficial d'Aparelladors, Arquitectes Tècnics i Enginyers d'Edificació de València, en l'àmbit territorial del qual tinga establit el domicili professional únic o principal. Això és d'aplicació, tant per a estos titulats com per als qui estiguen en possessió d'altres títols espanyols de grau, que habiliten per a l'exercici de la professió regulada d'arquitecte tècnic, així com per als qui hagen adquirit de l'autoritat competent espanyola el reconeixement d'este exercici professional sobre la base de la titulació acadèmica estrangera que detenten a l'empara de disposicions legals d'aplicació.  
  
La colegiació faculta per a exercir la professió en qualsevol altra demarcació colegial, sense pagament de contraprestacions econòmiques diferents d'aquelles que corresponguen als seus colegiats per prestació dels servicis de què voluntàriament siguen beneficiaris i que no es troben coberts per les quotes i drets colegials.  
Els colegiats podran desenrotllar el seu exercici professional de forma individual o associada, d'acord en este cas al que dispose la normativa legal reguladora de les societats professionals.  
Els colegiats que tinguen la condició de soci professional (d'una societat professional) que, tinga entre els seus fins l'exercici de funcions o comeses pròpies de la professió que este colegi representa, quedaran obligats a inscriure esta societat, en els termes previnguts en la legislació aplicable, en el registre de societats professionals del colegi que corresponga al seu domicili social als efectes de subscripció en este i que este puga exercir sobre aquells les competències que els atorga l'ordenament jurídic sobre els professionals colegiats.  
  
La inscripció de la societat professional en el registre colegial no implica en cap cas l'adquisició per part d'esta dels drets polítics reconeguts en l'article 12 d'estos estatuts.   
  
Article 15  
L'exercici de la professió d'aparellador, arquitecte tècnic i enginyer d'edificació es regirà per les disposicions legals vigents en cada moment, les prescripcions de la Llei de Defensa de la Competència i de la Competència Deslleial, amb sotmetiment al règim legal en matèria d'incompatibilitats i a les obligacions legals que en cada moment exigisca la normativa aplicable.  
  
Article 16  
Els aparelladors, arquitectes tècnics i enginyers d'edificació sotmetran a visat colegial, amb caràcter obligatori, únicament els treballs professionals a què es referix la Llei 25/2009, de 22 de desembre, sobre lliure accés a les activitats de servicis i el seu exercici, desplegada pel Reial Decret 1000/2010, de 5 d'agost, sobre visat colegial obligatori, i la resta de legislació aplicable respecte d'això. Així mateix, el colegi visarà els treballs professionals en l'àmbit de la seua competència, quan lliurement se solicite per petició expressa dels clients.   
  
Per a això facilitaran al colegi la nota-encàrrec i el pressupost i els documents que en el seu moment es requerisquen. El visat no comprendrà els honoraris ni les altres condicions contractuals la determinació de les quals queda subjecta al lliure acord de les parts.   
Amb independència del visat colegial, els colegiats podran presentar en el colegi, per al seu registre i constància deguts, tota la documentació necessària per a l'exercici de la professió en aquells treballs que queden dins de l'àmbit de les seues competències  
  
Article 17  
El visat colegial, com a acte de control documental dels treballs realitzats pels colegiats, és un instrument fonamental de la bona pràctica professional i, per tant, de la protecció dels interessos dels receptors dels dits servicis. L'objecte del visat és comprovar, almenys:  
  
a) La identitat i habilitació professional de l'autor del treball, utilitzant per a això el registre de colegiats.  
b) La correcció i integritat formal de la documentació del treball professional d'acord amb la normativa aplicable al treball de què es tracte.  
El visat comprendrà el control formal de tots els documents tècnics i administratius essencials que foren conseqüència del dit encàrrec i es produiran dins d'este tants actes de visat com documentacions es generen fins a la finalització del treball.  
El visat expressarà clarament quin és el seu objecte, detallant quins aspectes són sotmesos a control. En cap cas no comprendrà els honoraris ni les altres condicions contractuals, la determinació de les quals queda subjecta al lliure acord entre les parts, ni tampoc comprendrà el control tècnic dels elements facultatius del treball professional.  
En cas de danys derivats d'un treball professional que haja visat el colegi, en el qual resulte responsable el seu autor, el colegi respondrà subsidiàriament dels danys que tinguen el seu origen en defectes que hagueren hagut de ser manifestats pel colegi al visar el treball professional, i que tinguen relació directa amb els elements que s'han visat en eixe treball concret.  
Els preus dels visats seran públics i accessibles a través de la pàgina web del colegi i es configuraran com a gastos de visat en els pressupostos colegials, s'establiran d'acord amb criteris objectius i raonables aprovats en assemblea general, i en cap cas, no seran abusius ni discriminatoris.  
  
Article 18  
El visat podrà ser practicat, suspés o denegat i la seua solicitud podrà fer-se per via telemàtica. La liquidació i el pagament dels gastos corresponents serà condició prèvia perquè puguen retirar els interessats la documentació presentada al tràmit de visat.  
La resolució colegial atorgant el visat dels treballs professionals presentats o denegant-lo haurà d'adoptar-se en el termini de deu dies hàbils a partir de la presentació de la documentació completa, i haurà de ser motivada. La resolució que escaiga es notificarà als interessats en el termini de deu dies hàbils i haurà de contindre el text íntegre de la resolució adoptada. En la notificació als interessats s'indicarà, a més, si la resolució és o no definitiva en la via colegial i, si és el cas, l'expressió dels recursos que contra aquell acord pertocaren, l'òrgan davant el qual hagueren de presentar-se i el termini per a interposar-los.  
  
La denegació només podrà tindre lloc per no reunir el colegiat les condicions estatutàries requerides, per la incompatibilitat legalment establida o per incorrecció en el seu contingut formal de la documentació tècnica objecte del visat, de conformitat amb la normativa establida. No obstant això, el colegi podrà també, en idèntic termini, acordar la suspensió del visat en els supòsits de presumpta incompatibilitat legalment establida o per altres circumstàncies referides a la falta de requisits formals en la documentació presentada, i haurà de prendre un acord sobre atorgament o denegació d'esta en un termini màxim d'un mes a comptar des de l'acord de suspensió.  
La resolució colegial de suspensió, que haurà de ser expressa i motivada, es notificarà als interessats en el termini de deu dies hàbils des del de la seua adopció i haurà de contindre el text íntegre de la resolució. En la notificació als interessats s'indicarà, a més, si la resolució és definitiva en la via colegial o no, i si és el cas, l'expressió dels recursos que contra aquell acord pertocara presentar i l'òrgan davant el qual hagueren de presentar-se i el termini d'interposar-los.  
El transcurs dels terminis consignats, sense que recaiguera la corresponent resolució, legitima el solicitant per a entendre estimada la seua pretensió per silenci administratiu positiu, a excepció de la suspensió del visat, de la qual cosa es derivaran els corresponents efectes.   
  
Article 19  
En el cas que siga designat un aparellador, arquitecte tècnic o enginyer d'edificació per a intervindre en un treball professional per al qual està prèviament designat un altre colegiat que així consta en el visat o registre colegial, s'haurà de comunicar tal circumstància per la Junta de Govern al primerament designat, al nou i a l'entitat que solicita el nou nomenament, tot això en garantia dels drets que assistixen a tots ells.   
  
Article 20  
En l'exercici de la professió d'aparellador, arquitecte tècnic i enginyer d'edificació regiran les disposicions de l'ordenament jurídic aplicable en matèria d'incompatibilitats, així com les que pels òrgans colegials s'acordaren, amb l'aprovació prèvia o ratificació, si és el cas, de l'assemblea general de colegiats, i que es regularà simultàniament en tots els aspectes de la professió, tot això d'acord amb les disposicions legals vigents en la matèria.   
  
Article 21  
El colegi procurarà que les condicions dels concursos i oposicions que per a aparelladors, arquitectes tècnics i enginyers d'edificació que convoque l'Administració pública dins de la seua demarcació, s'ajusten a les disposicions i els reglaments corresponents; igualment en l'esfera privada.   
Per a això, si és el cas entaularan totes les accions legals i recursos de defensa que siguen possibles, amb les corresponents limitacions legals.  
  
  
  
CAPÍTOL VI  
Òrgans de govern  
  
Article 22  
Els òrgans de govern del colegi són:   
a) Assemblea General de Colegiats.   
b) Junta de Govern.   
  
De l'Assemblea General de Colegiats  
  
Article 23  
L'Assemblea General de Colegiats és l'òrgan sobirà i suprem del govern del colegi. En esta es forma i expressa la màxima voluntat de la corporació. Està integrada per tots els colegiats que es troben en ple ús dels seus drets.   
  
Article 24  
Correspon a l'Assemblea General:   
a) Aprovar, modificar i revisar els estatuts i reglaments interns del colegi.  
b) Aprovar els pressupostos ordinaris i extraordinaris, així com la seua rendició de comptes i liquidació.  
c) Aprovar les quotes colegials, quotes complementàries per intervenció professional i gastos de visat.   
d) Aprovar la creació o participació d'entitats jurídiques de qualsevol tipus que s'estimen convenients per al millor compliment dels objectius colegials o professionals.   
e) Conéixer i resoldre sobre l'actuació de la Junta de Govern o dels seus membres, la memòria de l'exercici, i aprovar o censurar si és el cas la seua gestió.   
f) Aprovar, si és procedent, les actes de les anteriors assemblees generals.   
g) A més de les atribucions enumerades en l'article anterior, decidir sobre tots aquells assumptes que la Junta de Govern sotmeta a la seua consideració; igualment aquelles qüestions que siguen propostes per escrit, com a mínim pel 2 % de colegiats, i presentades en el colegi amb una antelació de com a mínim, vint dies naturals a la data de la celebració de l'assemblea general.   
  
Article 25  
Les assemblees generals podran ser ordinàries i extraordinàries.   
  
Article 26  
L'assemblea general ordinària se celebrarà necessàriament dos vegades a l'any.  
La primera, dins del primer semestre, inclourà obligatòriament el coneixement i la liquidació dels comptes de l'exercici econòmic corresponent a l'any immediatament anterior, així com la memòria anual que la Junta de Govern sotmetrà al coneixement dels colegiats.   
  
La memòria anual contindrà almenys la informació següent:  
a) Informe anual de gestió econòmica, incloent-hi els gastos de personal i especificant les retribucions dels membres de la Junta de Govern quant al seu càrrec.  
b) Import de les quotes aplicables desglossades per concepte i pel tipus de servici prestats, així com les normes per al seu càlcul i aplicació.  
c) Informació agregada i estadística relativa als procediments informatius i sancionadors en fase d'instrucció o que hagen adquirit fermesa, amb indicació de la infracció a què es referixen, de la seua tramitació i de la sanció imposada si és el cas, d'acord, en tot cas, amb la legislació en matèria de protecció de dades de caràcter personal.  
  
d) Informació agregada i estadística relativa a queixes i reclamacions presentades pels consumidors o usuaris o les seues organitzacions representatives, així com sobre la seua tramitació i, si és el cas, dels motius d'estimació i desestimació de la queixa o reclamació, d'acord, en tot cas, amb la legislació en matèria de protecció de dades de caràcter personal.  
e) Els canvis en el contingut dels seus codis deontològics, en cas de disposar-ne.  
f) Les normes sobre incompatibilitats i les situacions de conflicte d'interessos en què es troben els membres de les juntes de govern.  
  
g) Informació estadística sobre l'activitat de visat.  
La segona assemblea general ordinària se celebrarà durant el quart trimestre i haurà d'incloure's en l'orde del dia el pressupost econòmic de l'any següent.   
  
Article 27  
Les assemblees generals estaran convocades pel president del colegi, indicant en la convocatòria el lloc, data i hora en què hagen de celebrar-se, en primera i segona convocatòria, acompanyant-se l'orde del dia provisional dels temes a tractar.   
Per a la constitució vàlida de les assemblees generals serà necessària l'assistència com a mínim de la mitat més un del cens colegial, en primera convocatòria. Si no s'assolira la indicada presència, se celebrarà l'assemblea, en segona convocatòria, trenta minuts més tard de l'hora fixada per a la primera, siguen quins siguen els colegiats presents amb les excepcions que s'especifiquen en els apartats a, b, c i d.   
No obstant el previst en l'article anterior, es requerirà, en primera convocatòria, el vot favorable de les dos terceres parts del cens colegial, i en segona convocatòria les dos terceres parts dels assistents, per a l'adopció d'acords sobre les matèries següents:   
a) Aprovació, modificació o revisió dels estatuts colegials.   
b) Adquisició o venda de béns immobles.   
c) Aprovar la creació d'entitats jurídiques de qualsevol tipus que s'estimen convenients per al millor compliment dels objectius colegials o professionals   
d) Proposició de vots de censura a la Junta de Govern, o a qualsevol membre d'esta.   
En les assemblees generals, tant ordinàries com extraordinàries, tots els colegiats tindran dret de vot.   
  
Article 28   
Totes les assemblees jenerals que no siguen les dos previstes en l'article anterior tindran la consideració d'extraordinàries i podran ser convocades per acord de la Junta de Govern o quan ho soliciten per escrit almenys el 5 % de colegiats, exposant amb precisió els punts a tractar. En este últim supòsit, la celebració haurà de tindre lloc dins dels trenta dies següents a l'entrada en el colegi de tal solicitud.   
  
  
Article 29  
L'orde del dia de les assemblees generals serà elaborat per la Junta de Govern i remés a tots els colegiats junt amb la convocatòria, 30 dies naturals abans de la data de celebració, en el cas d'assemblees generals ordinàries, i de 15 dies naturals, en les extraordinàries.   
  
Amb una antelació mínima de 10 dies naturals a la celebració de l'assemblea, es remetrà als colegiats, si és procedent, l'orde del dia definitiu, en què s'inclouran, a més dels temes que indique la Junta de Govern, les qüestions que hagen sigut propostes pels colegiats, amb les formalitats previstes en els presents estatuts. Només podran ser tractats i adoptats acords en aquells assumptes que figuren en l'orde del dia definitiu.   
  
Article 30  
En el capítol de torn obert de paraula, que tancarà l'orde del dia de les assemblees generals, els colegiats podran formular les preguntes i solicituds, per escrit, i amb una antelació de 10 dies naturals a la data de celebració de l'assemblea.   
Les que es facen oralment en esta reunió, només seran preses en consideració per la Junta de Govern quan puguen ser adequadament contestades sense documentació prèvia.   
  
Article 31  
La documentació que haja de ser objecte d'estudi i discussió per les assemblees, estarà a disposició dels colegiats, amb 30 dies naturals d'antelació a la data de celebració de les assemblees generals ordinàries, i amb 15 dies naturals per a les extraordinàries.   
  
  
Article 32  
Les assemblees generals seran presidides pel president del colegi o per qui el substituïsca estatutàriament. Actuarà com a secretari d'estes el del colegi.   
Podran assistir a les assemblees els assessors del colegi i tots els empleats que estime necessaris la Junta de Govern, per a la informació i l'assessorament deguts de l'òrgan.   
Abans d'iniciar-se l'assemblea general es nomenaran dos colegiats com a interventors de l'acta de la sessió.   
  
Article 33  
El president de l'assemblea sotmetrà a debat tots els punts de l'orde del dia que hagen de ser objecte d'acord i donarà la paraula als colegiats que ho desitgen per l'orde en què ho soliciten i amb identificació prèvia d'estos amb el seu nom i cognoms.   
Els colegiats podran fer ús de la paraula, dos vegades sobre el mateix tema de discussió, i excepcionalment una més per a contestar a les preguntes directes o alusions.   
No obstant això, el president, quan l'índole de l'assumpte o l'estat de la discussió així ho requerisca, podrà concedir la paraula a un colegiat que l'haja usada les tres vegades a què es referix el paràgraf anterior.   
Cada una de les intervencions dels colegiats no podrà, en cap cas, durar més de tres minuts.  
  
Article 34  
Els components de la mesa, constituïda pel president i la Junta de Govern podran intervindre totes les vegades que ho desitgen, sense superar la duració de tres minuts en cada intervenció.   
Excepcionalment el president podrà prolongar les intervencions quan es tracte de problemes greus.   
Els qui hagen fet solicituds i preguntes per escrit, tindran dret a tres minuts de rèplica a les respostes que els siguen donades per la mesa.  
  
  
Article 35  
Quan el president considere prou debatut un assumpte o quan s'hagen esgotat els torns fixats en estos estatuts, se sotmetrà a votació el projecte d'acord corresponent.  
  
Article 36  
S'entendrà que hi ha unanimitat en una votació quan al preguntar el president si s'aprova l'assumpte sotmés a debat, cap colegiat no manifeste el contrari. En tot cas, el president podrà proposar que es realitze una votació.   
En cas de no haver-hi unanimitat, els acords s'adoptaran per majoria simple de vots entre els colegiats assistents, a excepció d'aquells casos a què es referix l'article 27, apartats a, b, c i d.   
Les votacions s'efectuaran de qualsevol de les formes següents: ordinària, nominal i per papereta.  
La votació ordinària es verificarà alçant-se en l'orde que establisca el president, els qui aproven la votació que es debat, els qui la desaproven i els qui s'abstinguen.   
La votació nominal es realitzarà dient el colegiat els seus dos cognoms seguits de la paraula (sí) o (no) o (m'abstinc) i tindrà lloc quan ho soliciten, com a mínim un terç dels assistents.   
La votació per papereta haurà de realitzar-se quan la demanen com a mínim el 50 % dels assistents a la junta o la propose el president amb el consens de la mesa, per considerar que afecta el dret d'intimitat de colegiats.   
  
Article 37  
El secretari de l'assemblea remetrà a tots els colegiats, amb el vistiplau del president, i dins dels vint dies següents a la celebració d'aquelles, la certificació dels acords adoptats en estes.   
  
  
Article 38  
Són funcions de la Junta de Govern les següents:  
Les seues funcions són la representació general amb respecte a la voluntat expressada per l'Assemblea General, la direcció, l'administració i la gestió ordinària del colegi.   
La Junta de Govern en ple estarà constituïda pels càrrecs següents: president, secretari, tresorer-comptador i 2 vocals. El vocal núm. 1 detentarà el càrrec de vicepresident.   
La representació institucional del colegi escau al president, amb l'atribució de les facultats indicades en este estatut.   
Són funcions específiques de la Junta de Govern:  
1. Amb relació als colegiats:   
- Resoldre sobre l'admissió de les solicituds de colegiació.   
- Vetlar pel comportament professional dels colegiats, tant en les seues relacions mútues, com en les que tinguen amb tercers.   
- Promoure les accions oportunes per a impedir l'exercici de la professió als qui no posseïren titulació legal per a això.   
- Publicar la convocatòria d'eleccions per a proveir els càrrecs de la Junta de Govern.   
2. En relació amb la vida econòmica del colegi:   
- Recaptar i administrar els fons del colegi, vetlant i exigint si és el cas, el compliment de les obligacions dels colegiats.   
- Elaborar els pressupostos i retre els comptes anualment a l'Assemblea General de colegiats.   
- Proposar a l'Assemblea General de colegiats la compravenda de béns immobles.   
- Autoritzar els moviments de fons en els casos d'obertura o traspassos de comptes bancaris.   
3. En relació amb els organismes oficials en el seu mateix àmbit territorial:   
- Defendre els colegiats en l'exercici de les seues funcions professionals.   
- Gestionar, en nom del colegi, totes les millores que estime convenients per a l'òptim desenrotllament de la professió en l'àmbit colegial, així com tot allò que puga redundar en interés professional dels aparelladors, arquitectes tècnics i enginyers d'edificació.   
També seran funcions de la Junta de Govern l'execució dels acords colegials, i qualssevol altres que calga per a complir l'objecte i els fins d'este colegi i no existisca competència expressa per a estes a favor de les assemblees generals.   
  
Article 39  
Són atribucions del president:   
a) La representació legal del colegi.   
b) Presidir les reunions de l'Assemblea General, de la Junta de Govern, així com totes les comissions que es constituïsquen en el colegi. En cas d'empat en les votacions, dirimirà les qüestions suscitades amb un vot de qualitat.   
c) Resoldre directament els casos imprevistos o inajornables que puguen sorgir i donar-ne compte a la Junta de Govern.   
d) Ordenar els pagaments que es facen amb càrrec als fons del colegi.   
e) Firmar conjuntament amb el tresorer-comptador o el vocal que accidentalment els substituïsca, qualsevol document per a moviment de fons; en els supòsits de necessitat es podran habilitar altres membres de junta perquè puguen disposar dels moviments de fons, amb els criteris limitadors que es fixen per acord de la Junta de Govern.   
  
f) Autoritzar amb la seua firma les actes i els documents colegials que ho requerisquen, així com tots els documents públics o privats que calga en execució d'acords colegials o de les seues pròpies facultats i competències.   
g) Exercir la direcció del colegi, vetlant en tot moment pel seu més eficaç desenrotllament i pel compliment dels acords colegials.   
  
Article 40  
Correspon al vicepresident substituir el president en cas d'absència, vacant o malaltia i en tots aquells actes i representacions que este li delegue, assumint en este moment totes les atribucions i responsabilitats expressades en l'article anterior.   
  
Article 41  
a) Correspon al secretari alçar actes de totes les reunions que se celebren i expedir les certificacions que soliciten amb el vistiplau del president, tenint a càrrec seu la documentació del colegi.   
b) Dirigir els servicis administratius i del personal del colegi.   
c) Confeccionar la memòria anual.   
d) Cuidar del registre de colegiats en el qual, del mode més complet possible, es consignarà l'historial professional de cada un d'ells.  
  
Article 42  
Escau al tresorer-comptador ordenar la comptabilitat del colegi.   
  
a) Autoritzar amb la seua firma tots els documents de cobraments i pagaments que hagen sigut estatutàriament autoritzats.   
b) Firmar, junt amb el president, els documents necessaris per al moviment de fons.   
c) Formar l'estat mensual de fons i formalitzar el balanç, inventari i pressupost de cada exercici i sotmetre'ls a consideració de la Junta de Govern.   
d) Ordenar qualsevol classe de cobraments i pagaments, moviment de fons i inversions, autoritzats pel president.  
e) Firmar conjuntament amb el president els xecs i talons dels comptes corrents del colegi.  
  
Article 43  
a) En el cas que un membre de la junta cessara abans de la finalització del seu mandat, les seues responsabilitats i les seues funcions seran assumides per un altre membre, segons l'acord que adopte respecte d'això la Junta de Govern. Si el cessament afectara més d'un terç dels membres de la Junta de Govern es procedirà a convocar eleccions per als càrrecs vacants pel període restant de mandat que quede pendent.   
b) Els vocals exerciran les funcions que els siguen encarregades per la Junta de Govern o pel president.  
  
Article 44  
Els colegiats que detenten algun càrrec en els òrgans de govern del colegi podran percebre una remuneració, a l'aprovar-se si és el cas, els pressupostos anuals.  
  
CAPÍTOL VII  
De les eleccions a càrrec de la Junta de Govern  
  
Article 45  
Els membres de la Junta de Govern del colegi seran elegits per sufragi d'entre tots els colegiats en este.   
El mandat de la Junta de Govern serà de quatre anys i es renovarà en la seua totalitat quan finalitze.   
  
Article 46  
Els colegiats, que exercisquen el seu mandat en la Junta de Govern podran ser reelegits per al mateix càrrec, sense limitació de reelecció per als successius mandats.   
  
Article 47  
Amb una antelació de cinquanta dies naturals al terme del mandat dels càrrecs a renovar, la Junta de Govern anunciarà la realització d'eleccions per a la seua renovació, publicant i exposant en el tauler d'anuncis del colegi la relació de colegiats amb dret de vot.   
  
  
Article 48  
L'elecció de la Junta de Govern del colegi es procurarà realitzar de forma coordinada amb les corresponents als òrgans dels consells autonòmic i consell general, a fi que es mantinga tota l'organització colegial un desitjable principi d'unitat en l'exercici dels mandats.   
  
  
Article 49  
Tindran dret a emetre el seu vot tots els colegiats que complisquen els requisits següents:   
a) Estar al corrent en el compliment de totes les seues obligacions colegials.   
b) No estar suspés per a l'exercici de la professió.   
c) No trobar-se complint una sanció imposada per expedient disciplinari colegial.   
Els colegiats només podran exercitar el seu dret de vot una sola vegada, per a cada càrrec de la Junta de Govern.   
  
Article 50  
Tots els colegiats que tinguen la condició d'electors i la seua residència a la província de València, podran presentar-se com a candidats per a qualsevol càrrec directiu del colegi, amb les excepcions de l'article següent sempre que detenten les condicions exigides en l'article precedent per a ser electors.   
  
Article 51  
Per a l'eficàcia d'esta presentació caldrà que els candidats proposats l'accepten amb un escrit dirigit a la Junta de Govern del colegi o si és el cas a la junta d'edat, amb una antelació de com a mínim vint-i-cinc dies naturals a la data assenyalada per a l'elecció.   
  
Article 52  
En el cas que foren proclamats candidats entre els components de la Junta de Govern la mitat més un dels seus integrants, entrarà en funcions la junta d'edat prevista en la Llei de Colegis Professionals, per a substituir totalment o parcialment, durant el període electoral, els membres de la Junta de Govern que pretenguen tornar-se a presentar a la reelecció.  
  
Article 53  
La Junta de Govern facilitarà, d'acord amb els mitjans de què dispose el colegi, la propaganda dels candidats, en condicions d'igualtat.   
  
El dret de vot podrà ser exercit pels colegiats, personalment, acudint el dia assenyalat a la seu del colegi a depositar en l'urna la papereta de votació.   
  
Article 54  
El termini de presentació de candidatures finalitzarà vint-i-cinc dies naturals abans de la data de realització d'eleccions, en cas d'ordinàries, i vint-i-sis en cas d'extraordinàries.  
La presentació de candidatures es farà per escrit dirigit a la Junta de Govern del colegi, subscrit pels mateixos candidats.   
Allò que s'ha expressat en este article tindrà validesa tant per a les candidatures individuals com per a les de diversos candidats, o per a candidatures completes a la totalitat de llocs de la Junta de Govern.   
  
Article 55  
La Junta de Govern, després d'examinar els escrits presentats i de trobar-los conformes, realitzarà la proclamació de candidatures, almenys vint dies naturals abans de la data de realització d'eleccions. Esta proclamació s'exposarà en el tauler d'anuncis del colegi, junt amb les causes si és el cas de la no-proclamació d'altres candidatures presentades.   
Als candidats no proclamats se'ls comunicarà, per correu certificat urgent o qualsevol altre mitjà que possibilite la constància de la seua recepció, els motius de la no-validesa de la seua candidatura i podran presentar estos el corresponent recurs fins a tres dies després de la notificació. La Junta de Govern haurà de resoldre tal reclamació en el termini de tres dies.  
En el moment de la proclamació definitiva, els candidats que ho hagen solicitat tindran a la seua disposició les paperetes i sobres oficials a utilitzar en les eleccions.   
Junt amb la proclamació definitiva de candidats s'exposarà en el tauler d'anuncis del colegi i delegacions la relació definitiva d'electors, per mitjà d'un apèndix en què figuraran les modificacions respecte del llistat provisional.  
La proclamació definitiva de candidats es remetrà als colegiats.  
  
  
Article 56  
Després de la proclamació definitiva de candidatures per a aquells càrrecs en què només hi haja un candidat, no serà necessària cap votació, i la proclamació definitiva del candidat equivaldrà a la seua elecció automàtica.   
  
Article 57   
I. Els colegiats que prevegen que en la data de la votació no es trobaran en la circumscripció territorial del colegi, o que no podran personar-s'hi, poden emetre el seu vot per correu, amb la solicitud prèvia a la Junta de Govern amb els requisits següents:  
a) L'elector solicitarà a la Junta de Govern, a partir de la data de convocatòria i fins al quint dia anterior a la votació, un certificat d'inscripció en el cens electoral.  
b) La solicitud haurà de formular-se personalment, amb presentació prèvia del seu document nacional d'identitat davant de la Junta de Govern al domicili del colegi o de qualsevol de les seues delegacions i seran atesos pel secretari de la Junta de Govern o un empleat habilitat a este efecte.  
c) En cas de malaltia o incapacitat que impedisca la formulació personal de la solicitud, es podrà gestionar per mitjà d'un altre aparellador, arquitecte tècnic i enginyer d'edificació, i/o familiar que han d'estar autoritzats degudament, acreditant este la seua identitat i representació amb document autenticat per notari.   
Esta autorització s'estendrà individualment en relació amb cada elector i sense que en en esta puguen incloure's diversos electors, ni una mateixa persona representar més d'un elector. La Junta de Govern comprovarà en cada cas la concurrència de les circumstàncies a què es referix este apartat.  
d) Rebuda la solicitud a què fa referència l'apartat b i c d'este mateix article, la Junta de Govern comprovarà la inscripció, farà l'anotació corresponent en el cens, a fi que el dia de les eleccions no es realitze el vot personalment, i remetrà per correu a l'elector, les paperetes, els sobres electorals i el certificat solicitat.  
II. Una vegada que l'elector haja triat, o si és el cas omplit la papereta de vot, la introduirà en el sobre de votació i el tancarà. Inclourà el sobre de votació i el certificat en el sobre dirigit a la mesa i el remetrà per correu certificat a l'apartat de correus que es determine en la convocatòria, que estarà intervinguda notarialment durant el període electoral.  
  
En este últim sobre figurarà en el remitent el nom, cognoms i número del DNI de l'elector i una firma creuant la solapa. El colegi imprimirà paperetes i els sobre de vot.  
Només seran vàlids els sobre remesos per correu ordinari o certificat necessàriament a l'apartat de correus indicat en la convocatòria.  
Una hora abans del tancament de la mesa electoral, seran extrets pel notari els sobres depositats a l'apartat de correus i seran lliurats pel mateix notari davant de la mesa electoral.  
  
Article 58  
Durant el període de constitució de la mesa només estaran presents la mateixa mesa, els interventors designats pels candidats, el personal auxiliar i la persona que estiga votant acreditant la seua personalitat amb el DNI, el passaport o permís de conduir o carnet colegial en vigor.   
  
Després del terme del termini establit per a exercir el vot personal, el qual estarà reflectit en la convocatòria d'eleccions, es tancaran les portes de la sala de votació i es procedirà a rebre del notari els vots per correu, per a la introducció posterior d'estos en l'urna de votació, després de les comprovacions pertinents.   
Una vegada realitzat açò, es procedirà a l'escrutini dels vots emesos, que serà públic.   
  
Article 59  
Seran considerats vots nuls:   
a) Els remesos per correu sense complir els requisits adequats.   
b) Els que continguen esmenes, ratllades o comentaris.   
c) Els emesos a favor de persones en què no concórrega la condició de candidats per al lloc votat.   
d) Els emesos a favor de dos o més candidats per al mateix càrrec.   
e) Els emesos en paperetes distintes al model oficial imprés pel colegi.   
  
Article 60  
Al terme de l'escrutini s'alçarà acta del d'este, consignant en esta els resultats, els vots nuls i el nombre de vots emesos. Així mateix, s'hi farà constar qualsevol reclamació efectuada pels interventors designats pels candidats.   
El resultat de les eleccions es remetrà a tot el cens colegial amb el nom dels candidats que hagen resultat elegits en els diferents càrrecs.   
La proclamació provisional dels resultats podrà ser impugnada per qualsevol candidat, en el termini de 48 hores després del terme de les eleccions, per mitjà d'un escrit remés al colegi, a la Junta de Govern.   
Seran proclamats per a exercir els càrrecs que hagueren eixit a elecció, aquells candidats que hagen obtingut el nombre més gran de vots.   
  
En cas d'empat es resoldrà d'acord amb la vigent Llei Electoral, que serà supletòria en tot el que es referix a les eleccions que no es regule en estos estatuts.   
  
Article 61  
La presa de possessió dels nous càrrecs s'efectuarà en un termini màxim de deu dies des de la data d'eleccions. A partir de la presa de possessió s'establirà un període d'un mes, durant el qual la junta de govern ixent quedarà obligada a facilitar tota la informació que li siga requerida per la nova junta.   
  
CAPÍTOL VIII  
Règim econòmic  
  
Article 62  
El colegi té plena capacitat jurídica en l'àmbit econòmic i patrimonial per al compliment dels seus fins.   
  
Article 63  
Són recursos econòmics ordinaris del colegi:   
a) Les quotes d'incorporació i les ordinàries a satisfer periòdicament pels colegiats, les quanties de les quals seran determinades per l'assemblea general de colegiats a l'aprovar-se els pressupostos generals.   
b) Les quotes per intervencions professionals atenent a la naturalesa d'estes i si és el cas, els gastos de visat, tramitació o per prestació de servicis colegials.   
c) Els productes dels béns i drets que posseïsca la corporació, així com dels servicis i activitats de tot tipus que es desenrotllen.   
d) Els ingressos procedents de publicacions, impresos, servicis, certificacions i arbitratges solicitats del colegi; igualment per altres conceptes i activitats que puguen generar recursos econòmics.   
  
Article 64  
Constituïxen recursos extraordinaris:   
a) Les quotes que amb caràcter extraordinari acorde l'assemblea de colegiats.   
b) Les subvencions o donacions que es concedisquen al colegi, per part de l'Estat, l'administració autonòmica, entitats públiques o persones privades.   
c) El producte de l'alienació del seu patrimoni immobiliari.   
d) Les quantitats que per qualsevol altre concepte no especificat puga percebre el colegi.   
La totalitat dels recursos, tant ordinaris com extraordinaris, s'aplicaran amb caràcter exclusiu al compliment de les obligacions estatutàries derivades dels fins i les funcions del colegi.  
  
Article 65  
La totalitat dels recursos, tant ordinaris com extraordinaris, s'aplicaran amb caràcter exclusiu al compliment de les obligacions estatutàries derivades dels fins i funcions del colegi  
  
Article 66  
L'activitat econòmica del colegi es regularà per mitjà de la formulació dels pressupostos ordinaris d'ingressos i gastos corresponents a cada exercici econòmic.   
El pressupost d'ingressos s'acomodarà als recursos existents i previsibles, i el de gastos, haurà de tindre en compte les obligacions contretes, i les necessàries per a atendre l'òptim funcionament del colegi.  
  
  
Article 67  
Quan les circumstàncies així ho aconsellen, podran elaborar-se pressupostos extraordinaris per a atendre aquelles necessitats imprevistes o d'urgent realització.  
  
Article 68  
1. Els pressupostos, tant ordinaris com extraordinaris, seran preparats pel tresorer-comptador, i una vegada aprovats per la Junta de Govern, se sotmetran a la consideració de l'assemblea de colegiats, que acordarà sobre estos el que siga pertinent.   
2. Al finalitzar l'exercici econòmic anual, el tresorer-comptador prepararà conjuntament amb el tresorer, la liquidació dels pressupostos, ingressos i gastos, el balanç de situació i la proposta d'aplicació de resultats.  
Una vegada aprovat per la Junta de Govern, se sotmetran a la consideració de l'Assemblea General de colegiats, que acordarà el que siga pertinent sobre estos.  
  
CAPÍTOL IX  
Del règim jurídic dels actes del colegi   
i dels recursos contra este  
  
Article 69  
Contra les actes, resolucions i acords de l'Assemblea General i/o de la Junta de Govern es podrà interposar recurs de reposició amb caràcter potestatiu, o bé d'alçada davant del Consell Autonòmic.   
El recurs de reposició s'interposarà davant del mateix colegi en el termini màxim d'un mes, si la resolució del colegi va ser expressa. Si no va recaure una resolució expressa, el termini serà el de tres mesos des que s'entenga desestimada la pretensió per silenci administratiu.   
El termini per a interposició del recurs d'alçada serà el d'un mes si l'acte recorregut va ser exprés. Si no va haver-hi resolució expressa per part del colegi, el termini serà de tres mesos a partir de l'endemà d'aquell en què es produïsquen els efectes del silenci administratiu.   
Contra la resolució dels citats recursos es podrà interposar el corresponent recurs contenciós administratiu.   
  
Article 70  
Els acords i les resolucions del colegi són merament executius, podrà acordar-se, a petició del recurrent, la suspensió del curs d'estos per part del Consell de Colegis Oficials d'Aparelladors i Arquitectes Tècnics de la Comunitat Valenciana, sempre que concórreguen les circumstàncies legalment previstes amb vista a la suspensió dels actes administratius, objecte de recurs.   
  
Article 71  
En allò no previst en el present estatut serà aplicable la Llei de Règim Jurídic i Procediment Administratiu Comú i la resta de disposicions aplicables.   
  
CAPÍTOL X  
Del règim deontològic  
  
Article 72  
Els aparelladors, arquitectes tècnics i enginyers d'edificació estan subjectes a responsabilitat deontològica en el cas d'infracció dels seus deures colegials o deontològics.   
  
Article 73  
Escau a la Junta de Govern d'este colegi l'exercici de la facultat disciplinària, i la seua competència s'estén a la sanció de les infraccions de deures professionals o normes ètiques de conducta quan afecten la professió i el seu exercici.   
La Junta de Govern podrà constituir al seu si una comissió deontològica composta per membres d'aquella, amb la comesa específica de practicar la instrucció dels expedients.   
  
Article 74  
Els acords d'incoació i de resolució dels expedients seran adoptats per la Junta de Govern del colegi, amb assistència, com a mínim, dels dos terços dels seus components, sense comptar els qui hagueren sigut recusats o s'hagueren abstingut d'intervindre o en els quals concorreguera causa d'impossibilitat justificada, segons el parer de la Junta de Govern. Els acords s'hauran de prendre per majoria dels dos terços dels presents, sense que s'hi admeten vots particulars.   
  
  
Article 75  
L'incompliment per part dels colegiats dels preceptes continguts en estos estatuts, i si és el cas dels seus reglaments de règim interior o en els acords de les seues respectives juntes de govern serà causa de sanció que en cada cas corresponga, a l'efecte dels quals s'incoarà l'expedient oportú a l'interessat.   
La incoació de l'expedient donarà lloc a la designació per la Junta de Govern, i d'entre els seus components, d'un instructor i un secretari. El cessament d'un instructor no podrà efectuar-se fins que no ultime els seus expedients en tràmit ni tan sols per cessament estatutari com a membre de la Junta de Govern, llevat que hi haguera causa justificada per a això segons el parer de la Junta de Govern.   
  
Article 76  
De l'acord d'incoació d'expedient amb la designació d'instructor i secretari es donarà compte al colegiat que corresponga.   
  
Article 77  
Als efectes que pertoquen, les faltes es classificaran de la manera següent :   
Faltes lleus:   
a) La inadvertència i la negligència excusables en el compliment de preceptes estatutaris o d'acord dels òrgans rectors del colegi.   
  
b) Les incorreccions d'escassa transcendència en la realització dels treballs professionals.   
c) Les faltes reiterades d'assistència o la delegació d'estes a les reunions de la Junta de Govern, comissions i la resta d'entitats corporatives.   
d) Les inconveniències i desconsideracions de menor importància entre companys.   
e) Els actes lleus d'indisciplina colegial, així com aquells que públicament danyen el decor o el prestigi de la professió i, en general, els altres casos d'incompliment dels deures professionals o colegials ocasionats per un descuit excusable i circumstancial.   
Faltes greus:   
a) L'incompliment inexcusable del que disposen els preceptes estatutaris o els acords dels òrgans rectors del Consell Autonòmic o del colegi de València, o emetre informes sobre actuacions d'un altre company sense ser conegut prèviament a través del colegi; o realitzar qualsevol tipus d'actuació que incidisca en la prestació de servicis que està executant un aparellador, arquitecte tècnic i enginyer de l'edificació.   
  
b) La falsedat de qualsevol dels documents que hagen de tramitar-se a través del colegi.   
c) La inacció en els treballs contractats i la percepció maliciosa d'honoraris professionals.   
d) L'encobriment de l'intrusisme professional pels colegiats.   
e) La realització de treballs o contractació de servicis sense coneixement del colegi, per mitjà d'incúria, imprevisió o una altra circumstància greu, que atempte al prestigi professional.   
f) L'exposició pública verbal o escrita d'assumptes inherents a la professió que originen un desprestigi o menyscabament d'esta o dels companys.   
g) Els reiterats actes d'indisciplina colegial, inclosos els de la desconsideració cap als components de la Junta de Govern i la resta d'òrgans colegials.   
h) La reiteració de sancions lleus, sense que haja transcorregut entre la comissió de les faltes més d'un any.   
Faltes molt greus:   
a) Seran considerades faltes molt greus totes les acabades de qualificar com a greus, sempre que concórreguen en estes circumstàncies d'especial malícia i dol, per les quals els seus efectes presenten notable rellevància danyosa.  
b) Incórrer reiteradament en tres faltes qualificades com a greus.  
c) Ser condemnat per delicte dolós, considerat en concepte públic com infamant o afrontós.  
d) Realitzar accions que ataquen de manera transcendent la dignitat o l'ètica professional.  
  
Article 78  
Les sancions disciplinàries seran:  
Per faltes lleus:   
1) Advertència per ofici   
2) Reprensió privada davant de la comissió, amb anotació en l'acta i en l'expedient  
Per faltes greus:   
1) Reprensió pública, efectuada en les publicacions habituals del colegi, amb comunicació al Consell General.  
2) Inhabilitació per a l'exercici de càrrecs directius per un temps no inferior a tres mesos i no superior a quatre anys.  
3) Suspensió de nous visats per un temps no superior a tres mesos.  
  
4) Suspensió de nous visats per un termini superior a tres mesos i inferior a un any.  
5) Suspensió en l'exercici professional per un període de temps que no excedisca de sis mesos.  
Per faltes molt greus:   
1) Suspensió en l'exercici professional per un termini superior a sis mesos i inferior a dos anys.  
2) Expulsió temporal del colegi per un termini superior a sis mesos i inferior a dos anys  
3) Expulsió definitiva del colegi.   
En la imposició d'estes sancions la Comissió Deontològica tindrà llibertat de criteri per a aplicar una o altra a la falta de què es tracte, però sempre dins del grup de transgressions que donen origen la sanció corresponent i haurà de guardar proporció amb les infraccions comeses.   
  
  
Article 79  
No podran ser imposades sancions disciplinàries previstes en l'article anterior sense la formació prèvia d'expedients, excepte en els casos de faltes lleus. Les actuacions s'iniciaran per acord de la Junta de Govern sobre la procedència, o no d'incoació d'expedient, a instància de part, quan tinga coneixement o reba comunicació o denúncia sobre una suposada infracció. Abans d'acordar-se la incoació d'expedient o, si és el cas, l'arxivament de les actuacions, la Junta de Govern podrà resoldre sobre la pràctica d'informació reservada. En l'acord d'incoació d'expedient es designarà l'instructor i secretari.   
  
El termini de prescripció de les infraccions serà de tres anys per a les molt greus, dos anys per a les greus i sis mesos per a les lleus.   
Les sancions imposades per faltes molt greus prescriuran al cap de tres anys, les imposades per faltes greus als dos anys i les imposades per faltes lleus a l'any. El termini de prescripció de les infraccions començarà a comptar des del dia en què s'hagueren comés i el de les sancions a partir de l'endemà d'aquell en què adquirisca fermesa la resolució per la qual s'imposa la sanció.   
  
Article 80  
L'instructor ordenarà la pràctica de totes les proves i actuacions que conduïsquen a l'esclariment dels fets i a determinar les responsabilitats susceptibles de sanció, les quals hauran d'estar concloses en el termini màxim de tres mesos, que podrà ser prorrogat en període igual, a petició justificada de l'instructor.   
L'instructor comunicarà als interessats amb antelació suficient l'inici de les operacions necessàries per a la realització de les proves que hagueren sigut admeses. En la notificació es consignarà el lloc, data i hora en què es practicarà la prova, amb advertència, si és el cas, per tal que l'interessat puga anomenar assessors perquè l'assistisquen.   
A la vista de les actuacions practicades, es formularà un plec de càrrecs en què s'exposaran els fets imputats i que es notificarà als interessats i se'ls concedirà un termini de huit dies perquè puguen contestar-los.   
Contestat el plec de càrrecs o transcorregut el termini per a fer-ho, l'instructor formularà, en el termini de huit dies, una proposta de resolució, que es notificarà als interessats, perquè en el termini de huit dies puguen alegar tot el que consideren convenient a la seua defensa.   
La proposta de resolució, amb les actuacions practicades i l'informe de l'instructor, s'elevarà a la Junta de Govern para que aporte la resolució que pertoque.   
La decisió adoptada per la Junta de Govern serà complida en els seus termes per esta.   
  
Article 81  
No podran actuar en els expedients disciplinaris aquells membres de la Junta de Govern que tinguen amb l'expedientat relació de consanguinitat fins al quart grau o d'afinitat fins al segon, o que tinguen amb ell amistat íntima o enemistat manifesta, o interés professional notori en relació amb els fets que van donar lloc a la incoació de l'expedient, i es considerarà com a falta molt greu la inobservança d'esta prescripció. L'expedientat, una vegada se li haja notificat la incoació de l'expedient i la designació d'instructor i secretari podrà, en el termini de cinc dies hàbils, recusar aquell membre de la Junta de Govern en qui concorregueren les circumstàncies abans assenyalades i correspondrà resoldre a la mateixa Junta de Govern sobre la procedència o no de l'abstenció o recusació   
  
Article 82  
Contra la resolució recaiguda en l'expedient disciplinari es podrà interposar recurs ordinari en el termini d'un mes a partir de la seua notificació.   
Contra la resolució recaiguda en el recurs ordinari podrà interposar-se recurs davant de la Jurisdicció Contenciosa Administrativa.  
  
CAPÍTOL XI  
Règim de distincions i premis  
  
Article 83  
S'establix un sistema de recompenses i premis per als colegiats que es distingisquen notòriament en el camp professional o en qualsevol altra activitat que dignifique la professió.   
Esta distinció podrà consistir en l'atorgament de diploma, medalla, placa o un altre objecte significatiu del reconeixement als mèrits extraordinaris de l'interessat.   
Les propostes, degudament raonades, podran ser formulades per la Junta de Govern o per un nombre de colegiats que com a mínim abaste el 2 % del cens colegial, i seran incloses en l'orde del dia de l'assemblea a què haja de sotmetre's la proposta.   
  
CAPÍTOL XII  
Modificació d'estatuts  
  
Article 84  
Una vegada aprovat per la Junta de Govern el projecte d'estatuts o qualsevol modificació d'estos, el seu text íntegre estarà a disposició de tots els colegiats en la secretaria del colegi durant un termini mínim de 15 dies i es donarà la deguda publicitat del contingut de tal acord.  
   
Una vegada finalitzat el dit termini, els colegiats disposaran d'un nou termini no inferior a 30 dies perquè redacten per escrit i remeten la Junta de Govern les esmenes que estimen oportunes.   
En l'assemblea general convocada a este efecte tan sols seran objecte de discussió i, si és el cas, de votació les esmenes presentades per escrit.   
Per a l'aprovació o modificació dels estatuts es requerirà el nombre de vots previst en l'article 27.